OzLabs/hebrew-wiki-articles huggingface dataset:
פומפיזול

שמאל
פומפיזול או בשמו הכימי 4 methylpyrazole) היא תרופה מסוג אנטידוט שניתנת במקרה של הרעלת מתנול או אתילן גליקול. משתמשים בו לבד או ביחד עם המודיאליזה.
בטמפרטורת החדר הוא נוזל שצבעו צהבהב. הוא מסיס במים ובאתנול.

===שימוש רפואי===
פומפיזול ניתן בזריקה והוא מעכב תחרותי של האנזים אלכוהול דהידרוגנז (alcohol dehydrogenase) אשר נמצא בכבד. לאנזים זה תפקיד ראשי במטבוליזם של אתילן גליקול ומתנול.
האנזים הופך את המתנול לפורמאלדהיד ( formaldehyde). בעזרת אנזים נוסף בשם פורמאלדהיד דהידרוגנאז (formaldehyde dehydrogenase) הפורמאלדהיד הופך לחומצה פורמית (formnic acid) שגורמת לחמצת מטבולית והפרעות בראייה.
המטבוליטים הרעילים של אתילן גליקול אחראיים גם כן לחמצת מטבולית ולנזק כלייתי.

פומפיזול מונע את פעילות האנזים אלכוהול דהידרוגנאז ועל כן מאט את יצירת המטבוליטים הרעילים מהמתנול ומהאתילן גליקול.
באופן כזה, הכבד מעבד את המטבוליטים הרעילים ומפרישם, הם לא נאגרים ברקמות הגוף וכך נמנע הנזק.

ככל שנותנים פומפיזול סמוך יותר למועד החשיפה למתנול או לאתילן גליקול כך הוא יותר יעיל.

לא מומלץ לצרוך אלכוהול (אתנול) בזמן הטיפול התרופתי עם פומפיזול. אתנול רעיל בריכוזים גבוהים, האנזים אלכוהול דהידרוגנאז אחראי גם למטבוליזם של האתנול, עיכוב פעילות האנזים תביא להצטברות אתנול ועליה בריכוזו עד כדי סכנת הרעלה גם אם נצרך בכמויות קטנות.

===תופעות לוואי===
תופעות הלוואי השכיחות הן כאב ראש, בחילה, סחרחורות, תחושת נמנום מוגברת וטעם מתכתי בפה.
באחוז קטן של האוכלוסייה הוא עלול לגרום לתופעות לוואי נוספות כגון:
כאבי בטן, חום, כשל באיברים, כאב בזמן הזריקה, דלקת באזור הזריקה.
*מערכת קרדיוואסקולרית- סינוס ברדיקרדיה, טכיקרדיה, דלקת של הוריד (phlebitis), שוק, לחץ דם נמוך.
*מערכת העיכול- קשיי עיכול, שלשול, ירידה בתיאבון
*מערכת הדם והלימפה- היפראאוזינופיליה, לימפנגיטיס, קרישה תוך כלית מפושטת, אנמיה
*מערכת העצבים- תחושת שכרות, ורטיגו, ניסטגמוס, חרדה
*עור- עלול לגרום לפריחה

===ספיגה ופיזור===
הפומפיזול מתפזר במהירות במים, שנפח הפיזור שלו (VD ) הוא בין 1.02-0.6 ליטר לקילוגרם.
הריכוז התרפויטי שלו הוא בין 8.2 ל-24.6 מ"ג לליטר. שיא הריכוז בגוף יהיה שעה עד שעתיים לאחר נטילת התרופה דרך הפה.

===מטבוליזם והפרשה===
הסינון המטבולי העיקרי נעשה בכבד (כ-% 85-80 מכמות התרופה בגוף).

==קישורים חיצוניים==

* [http://www.rxlist.com/antizol-drug.htm באתר (RXlist)]
* [http://www.ncbi.nlm.nih.gov/pubmed/22554311 באתר NCBI]

קטגוריה:תרופות
קטגוריה:רשימת התרופות החיוניות של ארגון הבריאות העולמי
מתילדופה

מתילדופה היא תרופה פסיכואקטיבית אשר נלקחת במצבים של יתר לחץ דם או כתרופה סימפטוליטית. תרופה זו היא אגוניסט של קולטן אדרנרגי מסוג אלפא. כיום תרופה זו משמשת רק במקרים מסובכים של יתר לחץ דם כללי ושל מערכת העיכול בפרט.

התרופה נספגת במערכת העיכול ומפורקת בכבד ובמעיים, מופרשת מהגוף דרך מערכת השתן. 

אופן הפעולה של התרופה: מתילדופה היא חוסם תחרותי של האנזים דופה דה קרבוקסילז אשר הופך את ל-דופה לדופמין. דופמין הוא קודמן לנוירואפינפרין וכיוצא בכך לאפניפרין. חסימה זו יוצרת ירידה במערכת הדופמינרגית והאדרנרגית במערכת העצבים ההיקפית. אפקט זה יכול להוריד את לחץ הדם ולגרום להשפעות בערכת העצבים המרכזית כגון פרקינסון, דיכאון, אפתיה וחוסר נהנתנות.

בנוסף הירידה בדופמין עלולה לגרום לירידה בחסימת הייצור של פרולקטין וכתוצאה מכך לגרום לסימנים וסימפטומים של היפר פרולקטמיה.
למתילדופה ישנם תופעות לוואי רבות כגון: דיכאון, אדישות, חרדה, חוסר ריכוז, עייפות, בעיות זיכרון, בעיות תפקוד מיני.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תרופות
קאסטלז'ינסט

קאסטלז'ינסט (בצרפתית: Castelginest) היא עיירה במחוז גארון עילית שבחבל אוקסיטניה בדרום-מערב צרפת. נכון לשנת 2012 מתגוררים בקומונה 9,369 תושבים. העיר נמצאת כ-10 קילומטרים מצפון לעיר טולוז, בירת המחוז.

==אוכלוסייה==
שינויים דמוגרפיים בקומונה לאורך השנים:
{| class="wikitable"
|+
|-
! שנה !! אוכלוסייה
|-
| 1800 || 377
|-
| 1821 || 415
|-
| 1841 || 459
|-
| 1851 || 464
|-
| 1872 || 454
|-
| 1901 || 412
|-
| 1921 || 493
|-
| 1931 || 520
|-
| 1946 || 593
|-
| 1962 || 782
|-
| 1975 || 3,846
|-
| 1982 || 5,349
|-
| 1990 || 6,757
|-
| 1999 || 7,735
|-
| 2006 || 8,399
|-
| 2012 || 9,369
|}

==ערים תאומות==
לקומונה ההסכם ערים תאומות עם:
* 

==אתרים בקומונה==
<gallery mode=packed>
קובץ:Castelginest - Mairie.jpg|בניין העירייה
קובץ:Castelginest- Centre Culturel Municipal.jpg|מרכז תרבות עירוני
קובץ:Castelginest - La Halle.jpg|חנות מצרכים
קובץ:Castelginest - Église Saint-Étienne.jpg|כנסיית סנט אטיין
קובץ:Castelginest - Église Saint-Étienne interieur.jpg|פנים הכנסייה
</gallery>

==קישורים חיצוניים==

* 

קטגוריה:מידי פירנה: ערים
ז'בוקריץ'

ז'בוקריץ (באוקראינית: Жабокрич; בפולנית: Żabokrycz) הוא כפר במחוז ויניצה שבאוקראינה, בו התקיימה עד השואה קהילה יהודית.

==יהודי ז'בוקריץ'==
בשנות העשרים של המאה ה-20 נמנו בכפר כ-900 יהודים. קודם לכך, תושבים יהודים רבים עזבו את הכפר לאחר רדיפות מצד איכרים וחיילים אוקראינים. ערב מלחמת העולם השנייה פעלו בכפר קולחוז יהודי, מועצה יהודית ממלכתית ובית ספר יידי.

ב-20 ביולי 1941, במהלך מבצע ברברוסה, נכבש הכפר בידי הגרמנים, וכעבור שבוע אלו נרצחו בו 435 יהודים, מהם פליטים רבים, תוך ביזת בתי היהודים במקום.

ב-1 בספטמבר 1941, הועבר הכפר לשליטה רומנית כחלק מאזור הכיבוש הרומני בטרנסניסטריה אל הכפר הועברו מגורשים יהודים מבוקובינה ומבסרביה, אשר רוכזו בגטו מוקף גדר תיל שהוקם במקום. כתוצאה מהצפיפות, מהרעב ומתנאי המחיה הקשים בגטו, נפטרו רבים מיושביו. בד בבד, נשלחו יהודים מהגטו לעבודות כפייה. באמצע מרץ 1944 שוחרר הכפר בידי הצבא האדום, ובכך נמנע ניסיון חיסול של שארית יושבי הגטו.
אנדרטה לזכר היהודים שנרצחו במהלך השואה בז'בוקריץ'
==לקריאה נוספת==
* 

==קישורים חיצוניים==

* 

קטגוריה:גטאות באוקראינה
קטגוריה:מחוז ויניצה: יישובים
קטגוריה:קהילות יהודיות באוקראינה
קטגוריה:יישובים שהוקמו ב-1654
ולדימיר לויטן

ולדימיר סמוילוביץ' לויטן (ברוסית: Владимир Самойлович Левитан) (1 במאי 1918 – 2 בספטמבר 2000) היה טייס ואלוף הפלות (לזכותו הפלת 20 מטוסי אויב) יהודי בצבא האדום במלחמת העולם השנייה. גיבור ברית המועצות.

== קורות חיים ==
ולדימיר לויטן נולד בכפר ז'רבץ (כיום נמצא הכפר בתחומי מחוז זפוריז'יה של אוקראינה) במשפחה יהודית ענייה. למד בבית ספר יסודי ולאחר מכן בבית הספר מקצועי. עבד כמסגר במפעל. בשנת 1937 התגייס לצבא האדום. הוכשר כטייס בבית ספר לתעופה צבאית בעיר סבסטופול. שירת ביחידת מטוסי יירוט בעיר נובוסיבירסק. לאחר הפלישה הנאצית לברית המועצות הועברה יחידתו למחוז קרסנודר.

באוקטובר 1941 הועברה יחידתו לחזית הדרום. לויטן, שהטיס את מטוס יירוט פוליקרפוב I-16, השתתף בקרבות בלימה באזור העיר טגנרוג, בהמשך השתתף בקרבות להגנת העיר רוסטוב על הדון. במהלך הקרבות מטוסו הופל פעמיים כתוצאה מאש מן הקרקע. בפברואר 1942 השיג לויטן את ניצחונו האווירי הראשון, כאשר הפיל מטוס איטלקי מדגם מאקי C-200. במאי 1942 עברה יחידתו לאזור חרקוב, שם נתנה חיפוי אווירי למתקפה הסובייטית. לאחר כישלון ההתקפה נסוג לויטן עם יחידתו עד לפאתי קווקז.
באוגוסט 1942 הועברה היחידה, בה שירת לויטן, מהחזית אל העורף הסובייטי לצורך רענון והצטיידות מחדש- מטוסי פוליקרפוב I-16 שלה הוחלפו במטוסי LAGG-3. לויטן מונה לסגן מפקד טייסת.

בינואר 1943 חזרה יחידתו של לויטן (אשר בינתיים מונה להיות מפקד טייסת) לחזית. הטייסת בפיקודו השתתפה בליווי מפציצים לתקיפת יעדים קרקעיים במהלך המתקפה הסובייטית באזור נהר קובן. הטייסת לא רק ליוותה מפציצים, אלא גם השתתפה בתקיפות. על אומץ ליבו בקרבות אלו עוטר בעיטור הדגל האדום.

בקיץ 1943 הועברה יחידתו של לויטן לאזור קורסק. מטוסי היחידה הוחלפו ללאבוצ'קין La-5. ביולי-אוגוסט 1943 השתתף לויטן בקרב קורסק, כאשר התפקיד העיקרי של הטייסת שלו הוא חיפוי לכוחות הקרקע המתגוננים מפני המתקפה הגרמנית. על אומץ ליבו ועל מעשי הגבורה במהלך קרב קורסק עוטר לויטן בעיטור הדגל האדום השני שלו ובעיטור קוטוזוב מדרגה שלישית
נפטר ב-2 בספטמבר 2000 ונקבר בבית העלמין בעירו.

==הפלות==
* יותר מ-400 גיחות קרב
* יותר מ 100 קרבות אוויר
* 20 הפלות מטוסי אויב רשמיות, 4 נוספות יחד עם טייסים אחרים.

{| class="wikitable" border="1"
! דגם מטוס אויב
! מספר הפלות
|-
| מסרשמיט Bf 109
| 9
|- bgcolor="#EFEFEF"
| יונקרס Ju 87
| 7
|-
| פוקה-וולף Fw 190
| 2
|- bgcolor="#EFEFEF"
| היינקל He 111
| 1
|-
| מקי C200
| 1
|}.

==קישורים חיצוניים==
* [http://www.warheroes.ru/hero/hero.asp?Hero_id=10826 ולדימיר לויטן באתר המוקדש לגיבורי ברית המועצות].
* [http://www.warheroes.ru/content/images/heroes/1hero/LevitanVladimSamojl.jpg תמונות של ולדימיר לויטן מימי מלחמת העולם השנייה]

קטגוריה:יהודים בכוחות המזוינים של ברית המועצות
קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:טייסים יהודים סובייטים
קטגוריה:טייסים סובייטים במלחמת העולם השנייה
קטגוריה:אלופי הפלות במלחמת העולם השנייה
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מקבלי עיטור הכוכב האדום
קטגוריה:מקבלי עיטור קוטוזוב
קטגוריה:מקבלי עיטור המלחמה הפטריוטית הגדולה
קטגוריה:אנשי הצבא האדום בקרב קורסק
קטגוריה:סובייטים שנולדו ב-1918
קטגוריה:נפטרים ב-2000
לילה אחד באוקטובר הבודד

לילה אחד באוקטובר הבודד (באנגלית: A Night in the Lonesome October) הוא רומן פארודי בחלקו שנכתב בידי רוג'ר זילאזני בשנת 1993, ויצא לאור בעברית בשנת 1997 בהוצאת אופוס. זה היה ספרו האחרון של זילאזני שהודפס בעודו בחיים, ואחד מחמשת ספריו המועדפים.

הספר מחולק למבוא ושלושים ושניים פרקים, כל אחד מהם מייצג יום אחד מחודש אוקטובר. הסיפור מסופר בגוף ראשון, מעיניו של הכלב רחרחן. הספר מלווה באיוריו של גהאן וילסון.

הרומן סובב סביב מאבק בין דמויות קסומות שונות על פתיחת שער לאלים הקדומים, דבר היכול להתרחש באוקטובר בשנים מסוימות בלבד.

== תקציר העלילה ==
לילה אחד באוקטובר הבודד, מסופר מנקודת מבטו של רחרחן, כלבו של ג'ק המרטש. חלק הארי של הסיפור מתרחש בלונדון וסביבותיה, אם כי בשלב מסוים הסיפור מתרחש בעולם חלום שתואר בידי ה.פ. לאבקראפט בספרו Dream-Quest of Unknown Kadath. אף שהדבר לא נכתב במפורש, רמזים שונים (כמו הופעתו בסיפור של שרלוק הולמס, המכונה "הבלש הנודע") מרמזים על כך שהסיפור מתרחש בתקופה הוויקטוריאנית המאוחרת.

אחת לכמה עשרות שנים, כאשר ליל כל הקדושים מתרחש בליל ירח מלא, מרקם המציאות נעשה דק יותר וניתן לפתוח שערים בינו לבין עולמותיהם של האלים הקדומים. בתנאים המתאימים, גברים ונשים בעלי ידע נסתר עשויים להתאסף באתר הפולחן כדי לנסות לפתוח את השער או לשמור עליו סגור. אם הסוגרים מנצחים, העולם נותר על כנו עד להזדמנות הבאה. אם הפותחים ינצחו, האלים הקדומים יגיעו אל כדור הארץ וישעבדו אותו. פגישות אלו מכונות "המשחק" בידי המשתתפים ששומרים עליו בסוד משאר האוכלוסייה.

השחקנים השונים המתוארים בספר הם דמויות טיפוסיות מהספרות הגותית מהתקופה הוויקטוריאנית: ג'ק המרטש (מכונה ג'ק), דרקולה (מכונה הרוזן), ד"ר פרנקנשטיין (מכונה הדוקטור הטוב), איש זאב (ששמו הוא לארי טלבוט). בנוסף משחקים מכשפה (גייל המשוגעת), כומר (רוברטס), דרואיד (אוון), נזיר (רסטוב) ותלמידי תורת הנסתר (מוריס ומקאב).

לכל שחקן יש בן לוויה - חיה שמסייעת לו בהכנות למשחק. האינטראקציה בין החיות היא חלק משמעותי מהסיפור המסופר מנקודת מבטו של רחרחן, שהוא בן לוויה בעצמו.

לאורך הספר, השחקנים בוחרים צדדים, כורתים בריתות, מבצעים עסקאות ומתקיפים זה את זה, עד ל-31 באוקטובר, אז מתנהל הטקס שיקבע את גורל העולם.

== קישורים חיצוניים ==
* [https://web.archive.org/web/20151209212213/http://opus.co.il/product_info.php?products_id=601 הספר באתר אופוס]
* 
* יוליה שנרר, [http://isf.nethost.co.il/article.asp?ref=1387 ביקורת על הספר]
* 

==הערות שוליים==

קטגוריה:ספרי 1993
קטגוריה:ספרי פנטזיה
קטגוריה:ספרים אמריקאיים
קטגוריה:ספרי רוג'ר זילאזני
קטגוריה:ספרי הוצאת אופוס
בנזופנון

בנזופנון (Benzophenone) הוא תרכובת שנוסחתה C<sub>6</sub>H<sub>5</sub>)<sub>2</sub>CO). המולקולה היא קטון הקשור לשתי טבעות ארומטיות.

==שימושים==
בנזופנון משמש כפוטו-איניציאטור להקשיה של פולימרים באמצעות יצירת קשרי צילוב בחשיפה לאור ביישומים בתעשיית הדיו, הדפוס וההדמיה. בנזופנון בולע UV ומגן על חומרי ריח וצבע בתמרוקים ובתכשירי ניקוי מנזקי קרינה, כמגן מנזקי קרינה משתמשים בחומר כתוסף לפולימרים המשמשים לייצור אריזות שקופות. אוקסיבנזון שהוא נגזרת של בנזופנון מנוצל לייצור קרם הגנה.

==ייצור==
מייצרים בנזופנון בחמצון של די פניל מתאן C<sub>6</sub>H<sub>5</sub>)<sub>2</sub>CH<sub>2</sub>) בקטליזה של נחושת.

ניתן לקבל את החומר מתגובה של בנזון עם פחמן ארבע-כלורי (CCl<sub>4</sub>) ואז הידרוליזה של התוצר די כלורו די פניל מתאן.
הכנת בנזופנון מבנזן וטטרה כלורו מתאן

ניתן להכין את החומר גם בתגובת פרידל-קרפטס על בנזן עם (C<sub>6</sub>H<sub>5</sub>COCl) בנוכחות חומצת לואיס (דוגמת ) כזרז.
סינתזה של בנזופנון בתגובת פרידל -קרפטס של בנזן עם בנזואיל כלוריד

==קישורים חיצוניים==

קטגוריה:תרכובות אורגניות
פליסטרכוס

פליסטרכוס (ביוונית: Πλείσταρχος; המאה ה-5 לפנה"ס) היה מלך ספרטה בנו של לאונידס הראשון וגורגו, מלכת ספרטה, מלך בין השנים 480 לפנה"ס-458 לפנה"ס.

==ביוגרפיה==
פליסטרכוס, היה נצר לשושלת האגידית. אביו לאונידס הראשון, היה בנו של אנכסנדרידס השני. אמו הנסיכה גורגו, הייתה בתו של המלך קלאומנס הראשון. 

מעט מאוד ידוע על חייו של פליסטרכוס. אביו מת באופן טרגי בקרב תרמופילאי, בשנת 480 לפנה"ס, בזמן שפליסטרכוס עוד היה קטין. על כן הוא הוכתר כמלך ודודו קלאומברוטוס כיהן כעוצר. אולם באוקטובר של אותה שנה הוא מת, ככל הנראה בנסיבות טבעיות. בן דודו של פליסטרכוס פאוסניאס, הפך לעוצר החדש, והביס את הפרסים בקרב פלטאיה. מכאן ואילך לא ידוע דבר על פליסטרכוס, הוא מת בסביבות שנת 458 לפנה"ס. נראה שלא היו לו ילדים, שכן ירש אותו בנו של פאוסניאס פלייסטואנאקס.

==ייצוגיו בתרבות==
פליסטרכוס מופיע כמה פעמים בספרו של קרולין דל סנידקר "הספרטאי", אם כי מעולם לא בשמו הפרטי. והוא הדמות המרכזית בספרו של גארי קורבי, "המשחקים הקדושים" ("Sacred Games"). בסרט "300", הוא מגולם בידי ג'ובאני קימומינו. בסרט "פגוש את הספרטנים" הוא מגולם בידי האנטר קלארי, אם כי שמו שונה ל"לאו ג'וניור".

==הערות שוליים==

קטגוריה:מלכי ספרטה
קטגוריה:אישים שחיו במאה ה-5 לפנה"ס
קלאו אדום-צוואר

קלאו אדום-צוואר (שם מדעי: Aceros nipalensis) הוא מין יחידי בסוגו ממשפחת הקלאויים. הוא מצוי בצפון-מזרח תת-היבשת ההודית ודרום-מזרח אסיה. מין זה הוכרז על ידי ארגון IUCN כ"פגיע": אוכלוסייתו קטנה מאוד בשל ציד ואיבוד בתי גידול, והוא נכחד מקומית מנפאל. גודל אוכלוסייתו מוערך בכ-10,000 פרטים.
== מאפיינים ==
אורכו כ-117 ס"מ, והוא אחד מהמינים הגדולים ביותר במשפחת הקלאוניים. הצוואר, הראש, העורף, הבטן והחזה אדומים אצל הזכר, אך שחורים אצל הנקבה. קצה נוצות התעופה לבן, וחלק מהזנב לבן גם הוא; שאר הגוף שחור-ירקרק. קלאויים צעירים ממין זה דומים לזכרים, אך אין להם את הפסים השחורים על בסיס המקור; פסים אלה נוספים במהלך התבגרות הפרט. מעל המקור אין "קסדה", אך הוא עבה יותר בבסיסו.

תחום תפוצתו של הקלאו אדום-הצוואר התמשך בעבר מנפאל לווייטנאם, אך כיום הקלאו מצוי רק בצפון-מזרח הודו, בהוטן, בורמה, דרום-מזרח טיבט, צפון ומערב תאילנד, צפון לאוס וצפון וייטנאם.

קן הקלאו ממוקם בין 6 ל-33 מטרים מעל פני הקרקע, והוא בדרך כלל חור בעץ. הנקבה כולאת את עצמה בתוכו במשך כארבעה חודשים בשנה, על ידי חסימת הכניסה באמצעות עלים אכולים-למחצה ובוץ; היא משאירה רק חרך קטן שדרכו הזכר יכול להעביר לה מזון. הנקבה מטילה 2 ביצים, בדרך כלל באפריל, במהלך העונה היבשה, על מנת לסנכרן את בקיעת הביצים לעונה הגשומה.

הקלאויים ממין זה ניזונים בעיקר מפירות (חביבים עליהם במיוחד אגוזי מוסקט, אגסים ותאנים), אך תזונתם משתנה ביחס לפריחת עצי הפרי השונים. הפרטים ממין זה ניזונים לעיתים גם מסרטנים, חיפושיות, ציקדות, לטאות, שלשולים, צפרדעים ומיני עופות שונים.

למרות שאוכלוסייתו של הקלאו אדום-הצוואר מאוימת על ידי ציד, כיום חלקים מתחומי תפוצתו הוכרזו כשמורות טבע, בהודו, סין, תאילנד ובהוטן. ישנם מספר ארגונים שמסייעים בשימור הקלאו, בין השאר האגודה ההודית לטבע, פרויקט אימוץ קן הקלאו, ופרויקט נוסף, שמטרתו - החלפת השימוש במקור הקלאו בעותקים עשויים מסיבים.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1829
קטגוריה:טקסונים שתוארו בידי בריאן הוטון הודג'סון
קטגוריה:קלאוניים
קטגוריה:עופות יחידים בסוגם
קטגוריה:וייטנאם: עופות
קטגוריה:הודו: עופות
קטגוריה:עופות יערות הגשם של דרום-מזרח אסיה
AskPeople

AskPeople הוא אתר אינטרנט ישראלי שהושק ב-2012, בסגנון אתרי שאלות ותשובות המאפשר לגולשים להתייעץ ולייעץ באופן אנונימי בנושאים שונים.

באתר ניתן לשאול שאלות בנושאי משפחה, כגון זוגיות והורות, אמהות ולידה; שירות צבאי בצה"ל; שאלות להט"ב, שאלות העוסקות בבריאות ותחומים נוספים. התחום הפופולרי ביותר באתר הוא תחום המיניות.

== היסטוריה ==
האתר החל את דרכו כאתר ניסיוני בשם "מתייעצים". לאחר זמן מה, נסגר האתר, ונפתח מחדש בגרסתו הנוכחית. האתר החדש החל לפעול ב-1 בספטמבר 2012.

את האתר הקים שחר אור ואת התוכן מנהל צוות אשר מפקח על התוכן המתפרסם באתר וכן אחראי לדווח על מקרים הדורשים התערבות משטרתית, לרוב על ידי סינון של מילות מפתח.

בחודש מאי 2014, פרסם באתר צעיר בן 21 מחיפה שאלה העוסקת באהבה נכזבת באופן אנונימי. גולשים ניסו לעודד את המפרסם ולתמוך בו, אך בסופו של דבר קיבל המפרסם את ההחלטה לשים קץ לחייו. צוות האתר דיווח על העניין למשטרה, אך לפני שהספיקו לפעול נמצאה גופתו במלון בו עבד.

האתר נמנה בין 50 האתרים הישראליים הפופולריים ביותר לשנת 2015 ופעילים בו גופים ועמותות המספקים שירותי בריאות, רווחה ותמיכה נפשית, ובהם מד"א, ער"ן, סה"ר וארגוני להט"ב.

משנת 2020 מפעיל האתר מדור קורונה מיוחד שבו ניתן לשאול שאלות בנושאי קורונה.

== ביקורת ==
השאלות והתשובות באתר AskPeople מפוקחות באופן מחמיר, ובניגוד לפלטפורמות שאלות ותשובות גדולות אחרות בארץ ובעולם, כל התוכן המפורסם ב-AskPeople מצריך אישור טרם פרסומו על ידי מפעילי האתר, ובמרבית המקרים לוקח זמן רב מהרגע ששאלה נשאלת ועד הרגע שהיא מפורסמת באתר. כמו כן, לא כל שאלה מפורסמת, והאתר אינו מחויב למסור פרטים למפרסמי השאלה מדוע שאלתם לא פורסמה.

על אף הפיקוח המחמיר של התוכן המפורסם באתר, מעת לעת טרולים מנצלים הן את פלטפורמת השאלות והן את פלטפורמת התשובות ומצליחים לעקוף את הפיקוח המחמיר. כך נוצר מצב שבו טרולים משמיצים שואלי שאלות לגיטימיות ומנגד "מזהמים" את מרחב השאלות באתר בשאלות רפטטיביות או שאינן רציניות, ומזוהים על ידי "ציידי טרולים" במסגרת התגובות. בנוסף לטרולים גם בריונים מנצלים את הפלטפורמה מעת לעת על מנת לעלוב באופן אנונימי בשואלי השאלות ובמגיבים.

כחלק מהפיקוח המחמיר של תוכן המשתמשים, לא ניתן לצרף קישורים לתגובות, לציין שמות של ידוענים, גופים עסקיים, מקומות, פרטים ליצירת קשר ובעלי מקצוע, גם כאשר אין הדבר מהווה לשון הרע או פגיעה בפרטיות וכך למעשה גולשים אינם יכולים לספק מידע נוסף ולעיתים גם מידע חשוב ללא פיקוח של מפעילי האתר, שיכול לקחת זמן מה מעת שליחת התגובה ועד למועד אישורה בפועל.

מעת לעת מתפרסמות באתר שאלות הנוגעות לחוויית המשתמש, במסגרתן התקבלו משובים בנושא טיפול בבריונות והצעות אחרות שמטרתן לייעל את השהות באתר.

==קישורים חיצוניים==
*
* 
* 
* ליאת זנד, [https://web.archive.org/web/20160303230447/http://www.feeder.co.il/article-askpeople-website-lets-you-ask-questions-anonymously-1000812977 יוזמה מבורכת: חוכמת ההמונים תתקן לכם את הלב], באתר Feeder

==הערות שוליים==

קטגוריה:אתרי אינטרנט ישראליים
קטגוריה:אתרים מבוססי תוכן משתמש
קטגוריה:אתרי אינטרנט שהושקו ב-2012
Pink Elephants on Parade

Pink Elephants on Parade (בעברית: פילים ורודים הולכים בתהלוכה) הוא שמו של שיר סצנה מתוך סרט האנימציה של אולפני וולט דיסני, "דמבו הפיל המעופף". בשיר דמבו וטימותי העכבר הוזים לאחר שבטעות השתכרו ממים מהולים בשמפניה. במהלך השיר הם הוזים פילים ורודים רוקדים, שרים וצועדים בתהלוכה. לאחר רצף ההזיות, דמבו וטימותי מתעוררים עם חמרמורת (הנגאובר) על עץ. בנקודה זו הם טימותי מבין שדמבו מסוגל לעוף.

השיר נכתב בידי אוליבר וולאס ונד וושינגטון, והושר בידי מל בלאנק, ת'ורל ריוונסקרופט והספורטסמן.

עיתון הגרדיאן שיבח את הקטע אבל ביקר אותו על השימוש באלכוהול שאינו מתאים לילדים.<ref></ref>

== ראו גם ==
* פיל ורוד
==הערות שוליים==

קטגוריה:שירי דיסני
קטגוריה:שירים על פילים
הנס רטיגר

גנרל הנס רטיגר (בגרמנית Hans Röttiger; 16 באפריל 1896 – 15 באפריל 1960) היה מפקד בכיר בוורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
רטיגר נולד ב-16 באפריל 1896 בהמבורג, שהשתייכה לאימפריה הגרמנית. עם פרוץ מלחמת העולם הראשונה התגייס רטיגר לצבא הגרמני הקיסרי, והצטרף לרגימנט הארטילריה ה-45 (לאוונבורג), ונלחם עמו בחזית המזרחית. ב-30 בספטמבר 1915 הועלה לדרגת לוטננט, והועבר לרגימנט הארטילריה ה-20 (לאוונבורג). בשנת 1916 הועבר לחזית המערבית, וביוני 1918 מונה לקצין הארטילריה של קבוצת הארמיות וילהלם, נסיך הכתר. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף רטיגר לרייכסווהר, ומילא בו תפקידי פיקוד ומטה. רטיגר מילא תפקידים שונים ביחידות ארטילריה וביחידות ממונעות, וב-1 באוקטובר 1931 הועלה לדרגת האופטמן. ב-10 בנובמבר 1938 מונה לקצין מטה ב-OKH, וב-1 בפברואר 1939 הועלה לדרגת אוברסט לוטננט.

===מלחמת העולם השנייה===
ב-15 באוקטובר 1939 מונה רטיגר לקצין אג"ם הקורפוס ה-6, וב-24 בפברואר 1940 מונה לראש מטה הקורפוס הממונע ה-41, ולחם עמו במהלך המערכה על צרפת כחלק מקבוצת הפאנצר קלייסט במסגרת קבוצת ארמיות A. ב-1 בינואר 1941 הועלה לדרגת אוברסט, ובמהלך מבצע ברברוסה לחם עם הקורפוס כחלק מארמיית הפאנצר הרביעית במסגרת קבוצת ארמיות צפון.

ב-1 בינואר 1942 מונה רטיגר לראש מטה ארמיית הפאנצר הרביעית, וב-26 בינואר קיבל על פעולותיו את עיטור הצלב הגרמני בזהב. ב-1 בפברואר 1942 הועלה לדרגת גנרל מיור, וב-28 באפריל 1942 מונה לראש מטה הארמייה הרביעית. ב-16 ביולי 1943 מונה רטיגר לראש מטה קבוצת ארמיות A, וב-24 במרץ 1944 פרש מתפקידו. ב-5 ביוני 1944 מונה רטיגר לראש מטה קבוצת ארמיות C, וב-30 בינואר 1945 הועלה לדרגת גנרל חיל השריון. ב-1 במאי 1945 מונה רטיגר למפקד קבוצת הארמיות, ולמחרת נכנע בראש כוחותיו לבעלות הברית ונלקח בשבי.

===לאחר המלחמה===
בשנת 1948 שוחרר רטיגר מהשבי, ובשנת 1950 אובחן כחולה סרטן. בשנת 1956 התגייס רטיגר לבונדסוור, ובשנת 1957 מונה למפקח הכללי הראשון של הבונדסוור. ב-16 באפריל 1960 מת רטיגר בבון, יום לפני יום הולדתו ה-64.

== קישורים חיצוניים ==

* [http://www.lexikon-der-wehrmacht.de/Personenregister/R/RoettigerHans-R.htm הנס רטיגר] באתר lexikon-der-wehrmacht בגרמנית

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי הצלב הגרמני בזהב
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גנרלים בבונדסוור
קטגוריה:גרמנים שנולדו ב-1896
קטגוריה:גרמנים שנפטרו ב-1960
ג'פרי יוג'נידיס

ג'פרי קנט יוג'נידיס (באנגלית: Jeffrey Kent Eugenides; יליד ה-8 במרץ 1960) הוא סופר אמריקאי זוכה פרס פוליצר.

==ביוגרפיה==
יוג'נידיס נולד בדטרויט לאב ממוצא יווני ואם ממוצא אירי ואנגלי. לאחר שסיים לימודי תואר ראשון באוניברסיטת בראון בשנת 1983, נסע להתנדב בכלכותה בחברת אמא תרזה. לאחר מכן קיבל תואר שני בכתיבה יוצרת מאוניברסיטת סטנפורד.

משנת 1999 עד שנת 2004 התגורר בברלין. מאז שנת 2007 הוא מתגורר בפרינסטון ונמנה עם סגל אוניברסיטת פרינסטון, שם הוא מלמד כתיבה יוצרת.

יוג'ינידיס מספר שרצה להיות סופר מגיל צעיר. בתיכון קרא את דיוקן האמן כאיש צעיר מאת ג'יימס ג'ויס והספר השפיע עליו רבות. כמו כן הוא מונה מודרניסטים רבים כמשפיעים על כתיבתו, למשל ויליאם פוקנר, מרסל פרוסט, וירג'יניה וולף, רוברט מוסיל, ואחרים.

יוג'ינידיס כתב סיפורים קצרים רבים, שעתידים לראות אור בקובץ, וכן שלושה רומנים. ספרו הראשון "חמש ילדות יפות" הוסרט על ידי הבמאית סופיה קופולה, והסרט זכה לביקורות טובות. ספרו השני, "מידלסקס", העוסק בחוויית החיים של אדם אינטרסקס, זכה בפרס פוליצר לפרוזה לשנת 2003. ספרו השלישי "עלילת הנישואים" היה מועמד למספר פרסים ספרותיים וכיכב ברשימות מומלצים שונות בשנת 2011.

==ספריו==
* חמש ילדות יפות, רומן, מאנגלית: חנה ידור-אבני, הוצאת מודן, 2005
* מידלסקס, רומן, מאנגלית: חנה ידור-אבני, הוצאת מודן, 2004
* עלילת הנישואים, רומן, מאנגלית: אילת אטינגר ואהד זהבי, הוצאת מודן, 2012

==קישורים חיצוניים==

* 
* אריק גלסנר, [https://arikglasner.wordpress.com/2012/07/22/על-עלילת-הנישואים-של-גפרי-יוגנידיס-ה/ על "עלילת הנישואים", של ג'פרי יוג'נידיס], פורסם במקור במדור הספרות של ידיעות אחרונות, מוסף 7 לילות, 2012

קטגוריה:סופרים אמריקאים
קטגוריה:אמריקאים ממוצא יווני
קטגוריה:בוגרי אוניברסיטת בראון
קטגוריה:בוגרי אוניברסיטת סטנפורד
קטגוריה:סגל אוניברסיטת פרינסטון
קטגוריה:אמריקאים שנולדו ב-1960
מאזדה MX-5

מאזדה MX-5 (בארצות הברית "מיאטה", וביפן "Eunos Roadster") היא מכונית רודסטר מבית מאזדה בעלת מנוע קדמי והנעה אחורית. המיאטה מוכרת כמכונית פתוחה (קבריולה) קטנה, עם משקל נמוך ורמת מורכבות מכנית פשוטה יחסית. ה-MX-5 נחשבת למכונית הרודסטר הנמכרת בהיסטוריה, עם מעל למליון יחידות מכל הדורות יחד.

== היסטוריה ==
בשנת 1989 הוצג הדור הראשון בתערוכת הרכב בשיקגו. הוא היה להמשך רעיוני של המכוניות הפתוחות של שנות ה-60. הדור השני של המיאטה (NB) הושק בשנת 1998, הדור השלישי (NC) הושק בשנת 2005 והדור הרביעי (ND) הושק בשנת 2015. 

מקור השם 'מיאטה' בגרמנית עתיקה במילה 'miete' שפירושה 'תגמול'. ביפן שווקה המיאטה תחת השם 'Eunos'. כשהוצג הדור השלישי מאזדה איחדה את כל שמות דגמי הרכב מסוג זה בעולם תחת השם MX-5, למעט ארצות הברית, שם היא עדיין משווקת בשם MX-5 מיאטה.

משנת 2008 המנוע של ה-MX-5 מורכב גם בדגמי מכונית הספורט היפנית מיטסוקה הימיקו.

בשנת 2013 חלה ירידה משמעותית במכירות. זאת עקב המשבר הכלכלי העולמי וההמתנה הארוכה להכרזת הדגם הבא, שארכה כמעט 10 שנים. שיתוף פעולה לבניית רודסטר משותף נחתם בין מאזדה ואלפא רומיאו בשנת 2012 אך זאת הודיעה כי היא נסוגה מהפרויקט. אלפא המשיכה לבדה ובשנת 2015 השיקה את פיאט 124 ספיידר.

בשנת 2016 זכתה ה-MX-5 במקום השלישי בתחרות מכונית השנה באירופה. באותה שנה זכתה בפרס מכונית השנה בצפון אמריקה.

==גלריה==
=== דור ראשון ===
<gallery mode="packed" heights="120">
קובץ:Mazda Eunos Roadster (14911626116).jpg|דור ראשון מלפנים, 1994
קובץ:1994 Mazda Eunos Roadster 1.8 Front.jpg|דור ראשון מלפנים, 1994
קובץ:1990 Mazda MX-5 (NA) hardtop (2015-07-24).jpg|דור ראשון מאחור, גג קשיח
</gallery>

=== דור שני ===
פנים הרכב של מאזדה MX5 דור שני (NB) מודל 2005
<gallery mode="packed" heights="120">
קובץ:2001-2005 red.jpg|דור שני, פנים
קובץ:2002 Mazda MX5 1.8 Sport Black Interior.jpg|דור שני, מבט לתא הנהג ולוח מחוונים
קובץ:MazdaMX5-001.jpg|דור שני, 1998–2005
קובץ:Mazda MX5 rear 20070816.jpg|דור שני
</gallery>

=== דור שלישי ===
<gallery mode="packed" heights="120">
קובץ:Mazda MX5 - Flickr - andrewbasterfield.jpg|דור שלישי
קובץ:2011 Mazda MX-5 PRHT -- 04-28-2011 rear.jpg|דור שלישי
קובץ:2012 Mazda MX-5 (NC Series 2 MY13) hardtop (2012-10-26) 03.jpg|דור שלישי, פנים
קובץ:2015 Canadian Autoslalom Championship 56 (cropped).jpg|דור שלישי
</gallery>

=== דור רביעי ===
<gallery mode="packed" heights="120">
קובץ:2015 Mazda MX-5 ND 2.0 SKYACTIV-G 160 i-ELOOP Rubinrot-Metallic LED-Scheinwerfer Front-Draufsicht.jpg|דור רביעי, משנת 2015
קובץ:2015 Mazda MX-5 ND 2.0 SKYACTIV-G 160 i-ELOOP Rubinrot-Metallic Cockpit Interieur Innenraum.jpg|דור רביעי, פנים
קובץ:2015 Mazda MX-5 ND 2.0 SKYACTIV-G 160 i-ELOOP Rubinrot-Metallic Frontalansicht LED-Scheinwerfer.jpg|דור רביעי, מלפנים
קובץ:2015 Mazda MX-5 ND 2.0 SKYACTIV-G 160 i-ELOOP Heckansicht Rubinrot-Metallic.jpg|דור רביעי
</gallery>

==קישורים חיצוניים==

* 
* אתר ישראלי בנושא מאזדה מיאטה - http://www.mymiata.co.il

MX-5
קטגוריה:מכוניות ספורט
קטגוריה:דגמי מכוניות שהושקו ב-1989
קטגוריה:מכונית השנה בעולם
קטגוריה:כלי רכב יפניים
טריווגו

טריווגו (trivago) הוא מנוע חיפוש והשוואת מחירים למקומות לינה שונים (כגון: מלונות, אכסניות, צימרים וכו') העובד בשיטת רב-מנוע ומשווה מחירים של למעלה ממיליון מלונות מתוך יותר מ-200 אתרי הזמנות, כגון Expedia, בוקינג, Agoda.com, Hotels.com, הוטוויר שרובם שייכים לתאגיד Expedia Group. אתר טריווגו מפעיל (נכון ל-2017) 55 פלטפורמות בינלאומיות ומבקרים בהן למעלה מ-45 מיליון משתמשים בכל חודש.

==היסטוריה==
טריווגו (Trivago N.V.) היא חברה גרמנית שנוסדה בשנת 2005 בגרמניה, והתרחבה בשנת 2007 לשוק האירופאי. ביוני 2014 עלתה גרסתו העברית של האתר.

בסוף שנת 2012 רכשה קבוצת Expedia את רוב המניות של טריווגו בעסקה משולבת בשווי של 546 מיליון דולר.

בדצמבר 2016 הונפקה החברה בנאסד"ק.

==שירותי החברה==
===השוואת מחירי מלונות===
האתר הוא מנוע חיפוש להשוואת מחירי מלונות מבין אתרי הזמנת מלונות שונים ברחבי הרשת. את התוצאות שמתקבלות ניתן לסדר לפי: מחיר, מרחק, פופולריות או דירוג. בנוסף, ניתן למקד את החיפוש על ידי שימוש בפילטרים השונים המציעים אופציות כגון אינטרנט אלחוטי, ספא, בריכת שחייה. האתר גם אוסף חוות דעת מרחבי הרשת ומציג את הדירוג הממוצע של מקום הלינה ברשת.

===trivago Hotel Manager===
פלטפורמה המיועדת לבעלי מלונות לצורך ניהול הנראות והתוכן של מקום הלינה שבבעלותם כפי שהוא מופיע באתר טריווגו. הכלי מאפשר למלונאים לשפר את המידע ואת המיקום של מקום הלינה. בנוסף, בעזרת הכלי ניתן לצפות בסטטיסטיקות ומידע אודות הזמנות שנעשו למקומות הלינה דרך האתר.

==קישורים חיצוניים==

* 

* 

==הערות שוליים==

קטגוריה:מנועי חיפוש
קטגוריה:חברות גרמניות
אייק אופייבו

איקצ'וקוו "אייק" אופייבו (באנגלית: Ikechukwu "Ike" Ofoegbu; נולד ב-9 בנובמבר 1984) הוא כדורסלן אמריקאי-ניגרי המשחק במכבי הוד השרון.

==ביוגרפיה==
אופייבו נולד בסן אנטוניו שבטקסס, בן להורים מניגריה שהיגרו לארצות הברית. הוא למד ושיחק באוניברסיטת סאת'ורן מתודיסט בדאלאס. את הקריירה המקצוענית החל בגנט הבלגית. לאחר מכן שיחק בקבוצות בפוארטו ריקו, מקסיקו ובוונצואלה. בשנים 2013 עד 2015 שיחק במכבי חיפה. בעונתו השנייה בקבוצה רשם ממוצע של 17.7 נקודות ו-6.7 ריבאונדים למשחק ונבחר לחמישיית העונה בליגת העל בכדורסל. באוקטובר 2015 חתם על חוזה לחודשיים במכבי תל אביב. בדצמבר 2015 האריך את חוזהו במכבי תל אביב לחודשיים נוספים.

בדצמבר 2019 הצטרף למכבי אשדוד.

אופייבו היה חבר בסגל נבחרת ניגריה בכדורסל שזכתה במדליית ארד באליפות אפריקה בכדורסל ב-2011. הוא רשם באליפות ממוצע של 5.5 נקודות ו-2.8 ריבאונדים למשחק.

==קישורים חיצוניים==

* [http://basket.co.il/PlayerPage.asp?PlayerNumber=21&TeamId=922&cYear=2015 אייק אופייבו] באתר מנהלת הליגה

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני מכבי תל אביב
קטגוריה:כדורסלנים ניגרים
קטגוריה:כדורסלני מכבי חיפה
קטגוריה:טקסס: כדורסלנים
קטגוריה:כדורסלני מכבי אשדוד
קטגוריה:כדורסלני אוניברסיטת סאות'רן מתודיסט
קטגוריה:אמריקאים שנולדו ב-1984
CISA (חוק)

CISA (ראשי תיבות של: Cybersecurity Information Sharing Act) הוא חוק אמריקאי שהוצג לראשונה לסנאט ביולי 2014, על ידי הסנאטורית דיאן פיינסטיין, שמטרתו "שיפור ביטחון סייבר בארצות הברית בעזרת שיתוף מידע על איומי סייבר, וכן למטרות נוספות".

החוק אמור לאפשר מידע על תעבורת נתונים ברשת בין הממשל האמריקאי לבין חברות טכנולוגיה וייצור. החוק עמד להצבעה והתקבל על ידי הסנאט ב־27 באוקטובר 2015.

מספר חברות טכנולוגיה גדולות הביעו את התנגדותן לחוק. החוק נכנס לתוקף בדצמבר 2015.

== קישורים חיצוניים ==
* [https://www.congress.gov/bill/113th-congress/senate-bill/2588 דף הצעה S.2588 של פיינסטיין], באתר הקונגרס האמריקאי
* [https://www.congress.gov/bill/114th-congress/senate-bill/754 דף הצעה S.754 של ריצ'רד בר], באתר הקונגרס האמריקאי

== הערות שוליים ==

קטגוריה:ארצות הברית: חוקים פדרליים
קטגוריה:אבטחת מידע
קטגוריה:אבטחת מחשבים
קטגוריה:לוחמה קיברנטית בארצות הברית
וסטרן דיגיטל

[[לוגו החברה]]
מרכז הפיתוח של וסטרן דיגיטל בכפר סבא
וסטרן דיגיטל (באנגלית: Western Digital Corporation, NASDAQ: WDC) היא חברה אמריקאית לאחסון נתונים דיגיטליים ואחת מיצרניות הדיסקים הקשיחים הגדולות בעולם, השוכנת בסן חוסה, קליפורניה.
לחברה היסטוריה ארוכה כחברת אלקטרוניקה וייצור מעגלים מודפסים ומוצרי אחסון. היא נוסדה באפריל 1970 על ידי אלווין פיליפס, עבור מוטורולה, בשם "General Digital" כחברה לייצור ציוד בדיקות MOS והתפתחה מהרה לייצור מוליכים למחצה. ביולי 1971 שינתה את שמה ל-"Western Digital" והציגה את המוצר הראשון שלה - "WD1402A UART".

החברה מעסיקה כ-96,000 עובדים, נכון לשנת 2015.

במאי 2016 רכשה וסטרן דיגיטל את סנדיסק תמורת 19 מיליארד דולר. הרכישה כללה גם את שלושת מרכזי הפיתוח בישראל (בכפר סבא, בתפן, ובעומר).

==קישורים חיצוניים==

* 

== הערות שוליים ==

קטגוריה:יצרני חומרה אמריקאים
קטגוריה:יצרני דיסקים קשיחים
קטגוריה:חברות אמריקאיות הנסחרות בנאסד"ק
קטגוריה:עמק הסיליקון: חברות
קטגוריה:מחוז סנטה קלרה
הרמן פוירטש

גנרל חיל הרגלים הרמן פוירטש (בגרמנית Hermann Foertsch; 4 באפריל 1895 – 27 בדצמבר 1961) היה מפקד בכיר בורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
פוירטש נולד ב-4 באפריל 1895 בדרנו, שהשתייכה לאימפריה הגרמנית. בשנת 1913 התגייס פוירטש לצבא הגרמני הקיסרי, והצטרף לרגימנט הרובאים ה-175 (פרוסיה המזרחית ה-8), ולחם בשורותיו במהלך מלחמת העולם הראשונה, ואף נפצע במהלך הקרבות. בסתיו 1916 הועבר לרגימנט הסער ה-7, וב-18 בדצמבר 1917 הועלה לדרגת אובר לוטננט (סגן), וב-20 ביוני 1918 הועלה לדרגת האופטמן (סרן). על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, אות הפציעה בשחור, וצלב הכבוד של מלחמת העולם 1914/1918.

לאחר המלחמה נשאר פוירטש ברייכסווהר, ומילא בו תפקידי פיקוד ומטה. ב-1 באפריל 1930 מונה פוירטש למפקד פלוגה 6 ברגימנט הרגלים ה-17, וב-17 באוגוסט 1932 הועלה לדרגת מאיור (רב-סרן), והועבר למשרד המלחמה. ב-15 באוקטובר 1935 מונה למפקד הגדוד ה-4 ברגימנט הרגלים ה-4, וב-1 בינואר 1936 הועלה לדרגת אוברסט לוטננט (סגן-אלוף). ב-1 בפברואר 1937 מונה למדריך טקטיקה באקדמיה הצבאית, ב-1 ביוני 1938 הועלה לדרגת אוברסט (אלוף-משנה), וב-26 באוגוסט 1939 מונה לראש מטה המחוז הצבאי ה-8.

===מלחמת העולם השנייה===
ב-21 באוקטובר 1939 מונה פוירטש לראש מטה הקורפוס ה-26, והשתתף עמו במהלך המערכה על צרפת כחלק מהארמייה ה-18 במסגרת קבוצת ארמיות B, ובשלב השני כחלק מהארמייה השנייה במסגרת קבוצת ארמיות A. בתחילת אוקטובר 1940 מונה פוירטש למפקד קורסי המטה הכללי בברלין, וב-10 במאי 1941 מונה לראש מטה של הארמייה ה-12, והשתתף עימה במערכה בבלקן. ב-1 בפברואר 1942 הועלה פוירטש לדרגת גנרל מיור (תת-אלוף), וב-1 בינואר 1943 מונה לראש מטה קבוצת ארמיות E, שהוקמה על בסיס הארמייה ה-12. ב-10 ביולי 1943 קיבל פוירטש על פעולותיו את עיטור הצלב הגרמני בזהב, וב-12 באוגוסט 1943 מונה לראש מטה קבוצת ארמיות F. ב-1 באוקטובר 1943 הועלה לדרגת גנרל לוטננט (אלוף), וב-28 במרץ 1944 מונה למפקד הדיוויזיה ה-21, שהייתה חלק מהקורפוס ה-28 במסגרת הארמייה ה-18. ב-27 באוגוסט 1944 קיבל פוירטש על פעולותיו את עיטור צלב האבירים של צלב הברזל, וב-21 בספטמבר 1944 מונה למפקד הקורפוס ה-10, שהיה חלק מהארמייה ה-18 במסגרת קבוצת ארמיות צפון. ב-9 בנובמבר 1944 הועלה פוירטש לדרגת גנרל חיל הרגלים (רב-אלוף), וב-20 בדצמבר 1944 פרש מתפקידו והועבר לעתודת המילואים. ב-15 בפברואר 1945 מונה פוירטש למפקד הארמייה ה-19, שהייתה חלק מקבוצת ארמיות G, וב-28 בפברואר מונה למפקד הארמייה הראשונה, שהייתה אף היא חלק מקבוצת ארמיות G. ב-6 במאי 1945 נכנע פוירטש בפני הכוחות האמריקנים בשם גנרל פרידריך שולץ וקבוצת ארמיות G ליד מינכן.

===לאחר המלחמה===
פוירטש שוחרר מהשבי בתחילת 1948. לאחר שחרורו התגורר פוירטש במינכן, עד למותו ב-27 בדצמבר 1961.

== קישורים חיצוניים ==

* [http://www.lexikon-der-wehrmacht.de/Personenregister/F/FoertschHermann-R.htm הרמן פוירטש] באתר lexikon-der-wehrmacht בגרמנית

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מפקדי ארמיות גרמניות במלחמת העולם השנייה
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:חיילי הרייכסווהר
קטגוריה:גרמנים שנשבו במלחמת העולם השנייה
קטגוריה:מפקדי הארמייה הראשונה (ורמאכט)
קטגוריה:גרמנים שנולדו ב-1895
קטגוריה:גרמנים שנפטרו ב-1961
חטיבת טביב ראשון לציון

חטיבת הביניים ע"ש מרדכי טביב היא בין החטיבות הראשונות בראשון לציון והוקמה בשנת הלימודים ה'תשמ"ד (ספטמבר 1983). החטיבה נקראת על שמו של הסופר והמשורר מרדכי טביב שהיה תושב שכונת שיבת ציון בראשון לציון ותרם רבות לעיר בתחום התרבותי.

את החטיבה ניהלו:
* בין השנים ה'תשמ"ד - ה'תשמ"ו: ציפי לביא
* בין השנים ה'תשמ"ז - ה'תשנ"ז: רעיה בירן
* בין השנים ה'תשנ"ח - ה'תשע"ד: חגית גוטדינר
* בין השנים ה'תשע"ד - ה'תשפ"ג: דינה אלסנר-אדמי
* משנת הלימודים ה'תשפ"ד: הגר קון

במסגרת תהליך הארגון מחדש בחינוך העל-יסודי בעיר, השתלבה החטיבה במבנה בית הספר השש-שנתי "מקיף ו'" בשנת הלימודים ה'תשע"ו (2015/2016).

== מגמות ==
בחטיבה זו מגמות מגוונות כמו:

מגמת מופ"ת - (ראשי תיבות של מתמטיקה, פיזיקה ותרבות קהילתית). בעמותת מופת נכללים בתי ספר רבים בישראל, והם מדגישים את מקצועות המדעים המדויקים: מתמטיקה, כימיה, פיזיקה. במסגרת התרבות תלמידי כיתות מופת יוצאים לפעילויות העשרה כדוגמת קונצרטים בנוסף לפעילויות האחרות. תלמידי כיתת-מופ"ת ילמדו במתכונת שש-שנתית. כדי להתקבל לכיתה זאת תחילה יש לעבור 2 מכינות (תקופות קצרות של לימודים בהן לומדים אנגלית, מתמטיקה ופיזיקה, ואחרי כל מכינה יש מבחן) אשר בסופן בית הספר יקבע מי ילמד בכיתת מופת. ([http://www.reshetmofet.org/iw/ להרחבה)]

מגמה מדעית טכנולוגית - היא תוכנית מצוינות יוקרתית, ייחודית ופורצת דרך לקידום עתידם של התלמידים בתחומי המדעים השונים. התוכנית חושפת את התלמידים בפני נושאים מתקדמים מתחום המדע והטכנולוגיה כגון ביולוגיה, כימיה, פיזיקה ומדעי המחשב. מטרת התוכנית היא לייצר מסלול מצוינות שש שנתי המוביל לתעודת בגרות איכותית בתחומי המדע והטכנולוגיה. התוכנית מופעלת בחטיבת הביניים ובחטיבה העליונה.

מגמת מחוננים- בשנת תשע"ח (2017) נפתחה כיתת מחוננים בחטיבה. המגמה שמה דגש על לימודי מקצועות העשרה כגון פיזיקה, פילוסופיה ומנדרינית.

מגמת ספורט (כיתת אתלטיקה קלה)- כיתות הספורט ההישגיות שפועלות בעידוד ובתמיכה של הנהלת
בית-הספר יצרו כיתות ספורט הישגיות, המבוקשות מאוד בעיר ובסביבה. מבין בוגרי המגמה ניתן למנות את פיטר פלצ'יק.

בכל שכבת גיל יש בין חמש לשש כיתות וכיתת חנ"מ.

=== מגמות שהיו בעבר ===
מגמת ניו מדיה - כיתה הלומדת את תחומי האומנות, כגון: צילום וקולנוע, ציור, מחול, ואת מקצוע העיתונות.

== קישורים חיצוניים ==

* 
* [http://www.rlz-edu.org.il/ פורטל החינוך של ראשון לציון]
* [https://web.archive.org/web/20151212065755/http://www.schooly.co.il/makif-vav/ קריית החינוך השש-שנתית "אלון" ע"ש יגאל אלון]
* 

קטגוריה:ראשון לציון: בתי ספר
פנטזיה אפלה

פנטזיה אפלה היא סוגת פנטזיה ביצירות ספרותיות, אמנותיות וקולנועיות המשלבות נושאים מפחידים וקודרים של פנטזיה. באופן נרחב המונח משמש להתייחסות ליצירות פנטזיה בעלות אופי קודר, אווירה מאיימת ותחושות פחד.

== סקירה ==
קשה להגדיר בבירור את הפנטזיה האפלה. גרטרוד בנט כונתה האישה ש"המציאה את הפנטזיה האפלה". צ'ארלס גרנט וקרל וונגר הם אלו שקבעו את המונח, אבל כל אחד מהסופרים הללו התייחס לסגנון שונה של ספרות. ברייאן סטבלפורד הגדיר את הפנטזיה האפלה כסיפורי פנטזיה בעלי "מאפיינים של אימה בדיונית". סטבלפורד גם מצביע על כך שפנטזיה אפלה מתרחשת דווקא בעולמות שאינם עולמנו הרגיל, מאחר שבמקרים כאלה ההגדרה הנכונה תהיה "אימה על טבעית".

סופרים שונים ומבקרי ספרות שונים השתמשו במושג בצורות שונות. עם זאת, לרוב היצירות שהוגדרו כפנטזיה אפלה מאפיינים דומים מעבר להתרחשות על טבעית מאיימת.

סופרים מסוימים משתמשים במונח פנטזיה אפלה או ספרות גותית כשם נרדף לספרות אימה, מאחר שהמילה 'אימה' נראית להם קשה מדי.

== יצירות מבוססות אימה ==
צ'ארלס גרנט מצוטט לרוב כמי שטבע את המונח פנטזיה אפלה. גרנט הגדיר אותה כ"סוג של סיפור בו האנושות מאוימת על ידי כוחות שמעבר להבנה האנושית". פנטזיה אפלה בפיו הייתה בעלת מאפייני אימה ואלימות רבים.

פנטזיה אפלה משמשת לעיתים גם כדי להגדיר סיפורים המתרחשים מנקודת מבטה של מפלצת או ממבט אוהד על ישויות אימה על טבעיות. סאנדמן של ניל גיימן הוא דוגמה לסגנון זה של פנטזיה אפלה. מה שמבדיל בין ספרות זו לספרות אימה הוא שבדרך כלל ספרות אימה מתמקדת בקרבנות ובניצולים, בעוד שפנטזיה אפלה מתמקדת ביצורים המרושעים.

במובן כללי יותר, פנטזיה אפלה משמשת כמילה נרדפת לאימה על טבעית, כדי להבחין בין סיפורי אימה המכילים אלמנטים על טבעיים לאלו שלא. למשל, סיפור על אדם זאב או ערפד יכול להיות פנטזיה אפלה, ואילו סיפור על רוצח סדרתי יהיה אימה בלבד. סטבלפורד הגדיר פנטזיה אפלה כסיפורים בהם האימה היא חלק מהאסתטיקה של הסיפור ולא המהות שלו.

== יצירות מבוססות פנטזיה ==
קרל ווגנר טבע את המונח פנטזיה אפלה בהקשרים פנטזיים יותר. על פיו, סיפורי פנטזיה או חרבות וכשפים שכוללים גיבורים מרושעים או מוסר מעורפל יכולים להיחשב לפנטזיה אפלה.

ספריהם של ה"פ לאבקראפט וסופרים דומים מוגדרים כפנטזיה אפלה, מאחר שהעולמות הבדיוניים שלהם מכילים אלמנטים רבים של אימה.

לעיתים משתמשים במונח פנטזיה אפלה כדי לתאר ספרי פנטזיה של סופרים שרוב עבודותיהם היו בתחום האימה. כך למשל סדרת המגדל האפל של סטיבן קינג.

== מדיות אחרות ==
משחקי וידאו פנטסטיים בעלי מאפיינים קודרים ואפלים מוגדרים כפנטזיה אפלה.

זיכיון המשחקים דיאבלו מוגדר כפנטזיה אפלה בגלל מאפייני האימה והחושך שבו.

סדרת משחקי סולז, בהם Dark Souls ו-Elden Ring מאופיינים באווירה ואסתטיקה של פנטזיה אפלה.

זיכיון עידן הדרקון (Dragon Age) מוגדר לרוב כפנטזיה אפלה, אם כי לעיתים הוא מסווג כפנטזיה גבוהה עם מאפיינים למבוגרים בלבד.

== ראו גם==
* ספרות גותית
* פנטזיה
* ספרות אימה

==קישורים חיצוניים==

* [https://web.archive.org/web/20170303050413/http://www.wrl.org/books-and-reading/adults/dark-fantasy רשימת ספרי פנטזיה אפלה לדוגמה מתוך הקטלוג של הספרייה האזורית של וילאמברג]

==הערות שוליים==

*
*
עולם המבוך

כריכת המהדורה המחודשת של "ואנור", התרגום לעברית של "עולם המבוך"
עולם המבוך (Dungeon World) הוא משחק תפקידים שולחני מסוגת הפנטזיה שנוצר על ידי סייג' לאטורה ואדם קובל. המשחק משתמש במנוע האפוקליפסה, שיטה שנבנתה עבור משחק התפקידים עולם האפוקליפסה. המשחק פורסם כמשחק פנטזיה המשלב תחושות קלאסיות עם כללים מודרניים, והוא שוחרר תחת רישיון Creative Commons שיתוף ייחוס ברישיון זהה.

עולם המבוך תורגם לעברית בידי אביב מנוח וחגי גומפרט בשנת 2013 ונוסף אליו עולם מערכה עברי מקורי, בשם "ואנור". בשנת 2017 המשחק יצא במהדורה מחודשת. המשחק פורסם בתמיכת העמותה למשחקי תפקידים בישראל וזכה למענק הראשון לעידוד יצירה מטעם העמותה. הוא היה משחק התפקידים הראשון לעבור מימון המונים בישראל.

== מערכה ==
עולם המערכה בו מתרחש משחק עולם המבוך הוא לרוב פנטזיה רגילה, כאשר הנחיית השיטה למנחה היא "לצייר מפות, להשאיר חלקים ריקים", כך שהעולם נוצר תוך כדי המשחק.

=== ואנור ===
ואנור הוא עולם מערכה בסוגת הפנטזיה עבור משחק תפקידים בשיטת עולם המבוך, הוא נוצר על ידי מעצב המשחקים הישראלי אביב מנוח בשנת 2001. ואנור הוא עולם בו אלפים, בני אנוש, אורקים, גמדים ועוד חיים ביבשת מלאה בקסם ובשרידים טכנומאגיים מהקיסרות האדירה שנפלה לפני שנים רבות.

== המשחק ==
עולם המבוך משתמש בשיטה הבסיסית מנוע האפוקליפסה. יש בו את אותן שש תכונות שיש לדמויות במבוכים ודרקונים (כוח, זריזות, חוסן, תבונה, חכמה וכריזמה). השיטה גם משתמשת במקצועות דומים לאלו שבמבוכים ודרקונים: טרובדור, כהן, דרואיד, לוחם, אלוף (פלאדין), סייר, נוכל ומכשף.

כמו משחקים אחרים המבוססים על מנוע האפוקליפסה, פעולות בעולם המבוך נקראות מהלכים. כאשר שחקן מבצע מהלך, הוא זורק שתי קוביות רגילות ומוסיף את מתאם היכולת שלו. תוצאה של 10 ומעלה היא הצלחה, 7-9 היא הצלחה חלקית או עם סיבוך, וב-6 ומטה המהלך נכשל אך הדמות זוכה בנקודת ניסיון.

כדי לייצג את הקשר בין הדמויות, לכל דמות יש קשרים אל הדמויות האחרות. קשרים לדוגמה:
* _________ חייב לי את חייו, גם אם הוא לא מודה בכך.
* נשבעתי להגן על _________.
* אני דואג לגבי יכולתו של __________ לשרוד במבוך.
* ___________ חלשלוש, אני אעשה אותו חזק כמוני.
החוקים המלאים של עולם המבוך באנגלית מפורסמים חינם באינטרנט.

== קישורים חיצוניים ==
* 

* [http://www.dungeonworldsrd.com/ החוקים המלאים של עולם המבוך] באנגלית.
* אתר [http://vanor.co.il/ ואנור], התרגום של עולם המבוך לעברית.
* סקירה ל[http://www.pundak.co.il/reviews/roleplaying-games/482-vanor-dungeon-world ואנור] באתר הפונדק.
* [http://www.dwarves.org.il/episodes/14-vanor-israeli-roleplaying-game פרק על ואנור] בפודקאסט על כתפי גמדים.
* [http://beta.nli.org.il/he/books/NNL_ALEPH004378072/NLI ואנור: משחק הרפתקאות] בקטלוג הספרייה הלאומית.

==הערות שוליים==

קטגוריה:משחקי תפקידים
זבלודוב

זבלודוב (בפולנית: Zabłudów) היא עיירה במחוז ביאליסטוק שבפרובינציית פודלסיה בפולין, בה התקיימה עד השואה קהילה יהודית גדולה.

==תולדות היישוב==
בשנת 1553 הוענקו ליישוב זכויות עיר, ובמאה ה-17 התקיימה בו פעילות של הקלוויניזם, והתגוררו בו בני משפחת רדזיוויל.

==יהודי זבלודוב==
בית הכנסת העתיק של זבלודוב, אשר הועלה באש בשואה, בתצלום משנת 1895]]
בין מלחמות העולם נמנו בעיירה כ-2,000 יהודים, כשני שלישים מתושביה, והתקיימה בה פעילות ציונית ופעילות של ארגון הבונד, וכן פעלו בה תלמוד תורה ובית ספר עברי.

בספטמבר 1939, בעקבות הסכם ריבנטרופ–מולוטוב, נכללה העיירה בתחום השליטה הסובייטי, והגיעו אליה פליטים יהודים רבים ממערב פולין.

ב-27 ביוני 1941, במהלך מבצע ברברוסה, כבשו הגרמנים את העיירה, ומיד העלו באש את בית הכנסת העתיק, שנבנה במחצית הראשונה של המאה ה-17. בד בבד, ביצעו הגרמנים מעשי התעללות ביהודי העיירה, ובין היתר, ברב הקהילה. בהמשך, הטילו הגרמנים על יהודי העיירה גזירות שונות, ובהן חובת ענידת טלאי צהוב, הגבלות תנועה, החרמת רכוש וגיוס לעבודות כפייה.

בינואר 1942 רוכזו יהודי העיירה בגטו שהוקם בבית חרושת בה, בו שררו תנאי מחיה קשים וצפיפות רבה. בעקבות העברת חלק מיהודי הגטו בעיירה לגטו פרוז'ני, צומצם שטח הגטו.

ב-2 בנובמבר 1942 רוכזו יהודי הגטו הנותרים, והובלו בעגלות לגטו ביאליסטוק, משם שולחו בהמשך החודש למחנה ההשמדה טרבלינקה. אחר המסתתרים והנמלטים מהעיירה ערכו הגרמנים מצוד, ורצחו רבים מהם.
אנדרטת זבלודוב במחנה טרבלינקה
כיום קיימת מצבה לזכר יהודי זבלודוב במקום בו היה מחנה טרבלינקה.

==לקריאה נוספת==
* מ. צאנין, זאבלודובה בתוך: תל עולם: מסע על פני מאה קהילות נחרבות, תל אביב: המנורה, 1962. עמ' 181–183 (תיאור של המקום מיד לאחר מלחמת העולם השנייה ומבט האוכלוסייה המקומית על חיסול היהודים והשימוש בשללם)

==קישורים חיצוניים==

* 
* 
* 
* 
* 
* 

קטגוריה:פודלסיה: יישובים
קטגוריה:פודלסיה: עיירות יהודיות
קטגוריה:גטאות בפולין
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-16
InfiniBand Trade Association

InfiniBand Trade Association הוא ארגון שמטרתו קידום תקן ה-InfiniBand. הארגון הוא קונסורציום. הארגון הוקם בשנת 1999 על ידי חברות טכנולוגיית תקשורת ומחשבים מובילות כגון: מלאנוקס, IBM, אינטל, אורקל, היולט פקארד ו-Cray.

==קישורים חיצוניים==
* 

==הערות שוליים==

קטגוריה:ארגוני תקינה
קטגוריה:אגודות מקצועיות
שרית חדד (אלבום)

שרית חדד הוא אלבומה העשרים-ושנים של הזמרת שרית חדד. האלבום יצא ב-6 בינואר 2015 ללא כל הודעה מוקדמת לתקשורת. האלבום כולל 16 רצועות וסגנונו הוא מוזיקה מזרחית עם אלמנטים של פופ, דאנס והשראות מלהיטי שנות ה-70 של המאה ה-20. לאחר צאת האלבום יצא הסינגל הראשון "חיכיתי לו" אשר זכה להצלחה גדולה בתחנות הרדיו בישראל ודורג במקום הרביעי בשנה שחלפה במספר ההשמעות לפי מדיה פורסט. בנוסף יצאו הסינגלים "מימי", "כינורות ינגנו" ו"אינתה דאיימן" בחודש יולי 2015. לאחר חצי שנה מצאת האלבום, האלבום הגיע למעמד של פלטינה לאחר שנמכרו יותר מ-30,000 עותקים ממנו. באוקטובר 2015 זכתה חדד בקליפ השנה בפרסי המוזיקה של MTV ישראל לשיר חיכיתי לו.

== רשימת רצועות ==
{| class="wikitable"
!מספר
!שיר
!זמן
!מילים
!לחן
|-
|1
|האור בנשמתי
|03:30
|בעילום שם
|טל שגב
|-
|2
|חיכיתי לו
|03:42
|Henree
|Henree
|-
|3
|לנשום אותך
|04:16
|פאר טסי
|פאר טסי ואריק זנתי
|-
|4
|תפרנים
|03:06
|Henree
|יהודה פוליקר
|-
|5
|מברוק
|03:05
|אופיר כהן
|riachi jean marie
|-
|6
|הבטחת לי עולם
|03:44
|Henree
|Henree
|-
|7
|לילה לילה
|03:29
|דיקלה
|דיקלה ויפתח שחף
|-
|8
|חצאים
|02:37
|Henree
|Henree
|-
|9
|ליבי עוד אוהב
|03:19
|אופיר כהן
|ערן כרמי
|-
|10
|מימי
|03:12
|הנרי
|הנרי
|-
|11
|ברגע אחד
|04:09
|דיקלה
|דיקלה ויפתח שחף
|-
|12
|אינתה דאיימן (בעברית; אתה החיים שלי)
|03:20
|מורן דוד וסהר חגי
|מורן דוד
|-
|13
|בשבילי
|03:21
|מתן ממן
|מתן ממן
|-
|14
|כינורות ינגנו
|03:58
|אופיר כהן
|אופיר כהן
|-
|15
|לעוף
|03:24
|יוסי גיספן
|zaza khubukelashvili
|-
|16
|בת של מלך
|03:38
|אורי שמח
|אורי שמח
|}

== נתוני מכירות ==
{| class="wikitable sortable"
!מקום
!תואר
!מכירות
|-
!ישראל (IFPI)
|פלטינה
|30,000
|}

== קישורים חיצוניים ==

* 
* 

== הערות שוליים ==

קטגוריה:אלבומי 2015
קטגוריה:אלבומי שרית חדד
קטגוריה:אלבומי הפתעה
קטגוריה:אלבומים בעברית
קטגוריה:אלבומי פלטינה בישראל
קטגוריה:אלבומי חברת אבי גואטה הפקות בע"מ
קטגוריה:אלבומי חברת NMC יונייטד אנטרטיינמנט
הסגת גבול (פלילי)

עבירת הסגת גבול היא פגיעה במימוש זכויותיו הקנייניות של אדם במרחבו הפרטי, בדרך של כניסה או המשך שהייה בנכס מקרקעין (דירה לדוגמה) או מיטלטלין (כלי רכב לדוגמה) השייך לו במטרה להפחידו, להעליבו, להקניטו או לעבור עבירה כלשהי. ככלל, כניסה לנכס תיחשב כהסגת גבול רק אם נלווית לה מטרה בלתי חוקית.

== מישור פלילי מול מישור אזרחי ==
יש להבדיל בין הסגת גבול במישור האזרחי, בין היתר כפי שהיא באה לידי ביטוי בסעיף 18 לחוק המקרקעין המאפשר עשיית דין עצמי בנסיבות מסוימות, לבין הסגת הגבול במישור הפלילי הקבועה בסעיף 447 לחוק העונשין אשר מגדיר את הפעולה כעבירה בת ענישה.

== הגדרות הסגת גבול ==
סעיף 447 לחוק העונשין קובע כי אדם יוגדר כמסיג גבול רק במקרה שפעל באחת מהדרכים הבאות על מנת להפחיד, להעליב, להקניט מחזיק בנכס או לעבור עבירה.
# נכנס לנכס (לתוכו או על פניו).
# לאחר שנכנס לנכס, נשאר שם שלא כדין.

=== מהו נכס ומהי כניסה לנכס? ===
ההגדרה של נכס כוללת הן נכסי מקרקעין (דירה או בית עסק, לדוגמה) והן נכסי מיטלטלין (כלי רכב, לדוגמה).

כניסה לנכס יכולה להיות גם הכנסת חלק מגופו של מסיג הגבול (לדוגמה: בעיטה על דלת דירה, הכנסת ראש או יד, צלצול בפעמון דירה באופן ממושך ועוד).

=== הישארות בנכס ===
החלופה השנייה של עבירת הסגת גבול היא הישארות מסיג הגבול לאחר כניסה (אליו או על פניו) כדין. משמעות חלופה זו היא כי אדם נכנס לנכס באופן חוקי, אך הישארותו לאחר מכן אינה כדין, כלומר בניגוד לרצונו של מחזיק הנכס ולאחר דרישה שלא נענתה, כי יעזוב את הנכס.

אדם שנכנס לנכס בהסכמה אך בהמשך, מחזיק הנכס דורש ממנו לעזוב והוא מסרב לבקשה, הרי המעשה ייחשב כהסגת גבול.

=== מיהו מחזיק בנכס? ===
המחזיק בנכס אינו בהכרח הבעלים הרשומים של הנכס. לפי הגדרת החוק, החזקה זמנית של אדם בנכס היא מספקת על מנת שיוגדר כמחזיק בנכס.

== היסוד הנפשי הנדרש ==
על מנת להרשיע אדם בעבירה זו, הכניסה לנכס צריכה להיעשות לשם הפחדת מחזיק הנכס, העלבתו, הקנטתו או לשם ביצוע עבירה, על כן כניסה כשלעצמה אינה מספקת. יחד עם זאת, לא נדרש כי מחזיק הנכס יוקנט, יופחד הלכה למעשה או שתבוצע עבירה בפועל. מספיק כי עניין זה יהווה בגדר מטרה של מסיג הגבול או במקרה וידע (בהסתברות גבוהה) כי התנהגותו תביא לתוצאה האסורה של הפחדת מחזיק הנכס, העלבתו וכו'.

בנוסף, אין חובה כי מחזיק הנכס יהיה נוכח פיזית בנכס. די בכך כי ברגע ששמע שנכנסו לנכס שבבעלותו, גרם לו הדבר לתחושה כי הוא מוקנט או מאוים (גם בדיעבד).

== מסגרת הענישה ==
במידה ואדם יוגדר כמסיג גבול, בית המשפט יהיה רשאי לקבוע לו עונש של עד שנתיים מאסר. עם זאת, במידה ואדם שהסיג גבול עשה זאת כאשר הוא נושא נשק חם או קר, ניתן יהיה להחמיר בעונשו ולקבוע לו עונש של עד ארבע שנות מאסר.

== קישורים חיצוניים ==

== הערות שוליים ==

קטגוריה:דיני מקרקעין
קטגוריה:חוק העונשין
משה אדרי (קצין צה"ל)

משה אדרי (נולד ב־3 באפריל 1962) הוא קצין צה"ל במילואים בדרגת תת-אלוף, המכהן כראש הוועדה לאנרגיה אטומית. קודם לכן שימש כעוזר שר הביטחון להתגוננות, כראש אגף אמצעים מיוחדים במשרד הביטחון וכראש מנהלת תקומה האמונה על שיקום יישובי עוטף עזה.

==ביוגרפיה==
אדרי נולד ב-1962 בנצרת עילית. למד בבית הספר ניר העמק. התגייס לחטיבת גולני, עבר קורס קציני חי"ר ולחם במלחמת לבנון הראשונה. במהלך שירותו כמפקד פלוגה בגולני, בספטמבר 1984 נפצע באורח קשה בתאונת אימונים וידו השמאלית נקטעה. לאחר תקופת שיקום שירת כראש מדור תורת לחימה במפקדת קצין חי"ר וצנחנים ראשי.

הוא עבר לחיל האוויר ומונה לקצין אג"ם ביחידה הטקטית לחילוץ מיוחד (669), ב-1990 מונה לסגן מפקד היחידה תפקיד בו שירת עד 1992. לאחר שסיים לימודי תואר ראשון בלימודי המזרח התיכון ואפריקה באוניברסיטת חיפה מונה למפקד טייסת מכין בבית הספר לטיסה. בתפקידו הבא שירת כראש ענף אימונים במפקדת כוחות האוויר המיוחדים של חיל האוויר.

ביולי 1998 מונה למפקד היחידה הטקטית לחילוץ מיוחד (669) ופיקד עלייה עד 2001. לאחר מכן עמד בראש מפקדת כוחות האוויר המיוחדים. לאחר שסיים לימודי תואר שני במדיניות ציבורית באוניברסיטת בר-אילן, מונה למפקד על בסיס כנף 2. ב-2008 ריכז את פרויקט "דרך ארץ ושמיים" שמטרתו לחזק את הקשר בין צה"ל למערכת החינוך. ב-2011 השתחרר מצה"ל ושימש במשך כשלוש שנים וחצי כראש מערך בוועדה לאנרגיה אטומית. ביוני 2015 מונה לעוזר שר הביטחון להתגוננות וראש אגף אמצעים מיוחדים במשרד הביטחון. במסגרת תפקידו זה עמד בראש פרויקט "אנשי חיל" למאבק במגפת הקורונה.

ב-1 באוגוסט 2022 החל לכהן כיו"ר הוועדה לאנרגיה אטומית. לאחר מאורעות מתקפת הפתע של חמאס, ב-19 באוקטובר 2023 מונה במקביל לעמוד בראש מנהלת תקומה האמונה על שיקום יישובי עוטף עזה<ref></ref>. ב-4 באוגוסט 2024 סיים את תפקידו כראש מנהלת תקומה.

==חיים אישיים==
נישא למיכל, שאותה הכיר בעת שהייתה פקידה פלוגתית בפלוגה שעליה פיקד, ולהם בן ושתי בנות.

==קישורים חיצוניים==

* 
* 
* 
* 

==הערות שוליים==

קטגוריה:בוגרי כפר הנוער ויצו ניר העמק
קטגוריה:מפקדי היחידה הטקטית לחילוץ מיוחד (669)
קטגוריה:ראשי האגף לאמצעים מיוחדים
קטגוריה:נכי צה"ל
קטגוריה:לוחמי חטיבת גולני
קטגוריה:תתי-אלופים בחיל האוויר
קטגוריה:מנכ"לי הוועדה לאנרגיה אטומית
קטגוריה:מפקדי בסיסים בחיל האוויר הישראלי
קטגוריה:ישראלים שנולדו ב-1962
קטגוריה:נוף הגליל: אישים
קטגוריה:נושאי תפקיד רשמי במלחמת חרבות ברזל
קטגוריה:מלחמת חרבות ברזל: אישים
קטגוריה:חיילי חיל הרגלים במלחמת לבנון הראשונה